

ΕΞ

21.12.2022 08:20:36

ΑΚΡΙΒΕΣ ΑΝΤΙΓΡΑΦΟ

Ψηφιακά

ΥΠΟΓΕΓΡΑΜΜΕΝΟ \*&&&

ΑΠΟ

Μαρία JJ?·

Τουπαδάκη '

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΕΡΙΒΑΛΛΟΝΤΟΣ & ΕΝΕΡΓΕΙΑΣ ΓΕΝΙΚΗ ΓΡΑΜΜΑΤΕΙΑ ΧΩΡΟΤΑΞΙΑΣ & ΑΣΤΙΚΟΥ ΠΕΡΙΒΑΛΛΟΝΤΟΣ**

**ΓΕΝΙΚΗ Δ/ΝΣΗ ΧΩΡΙΚΟΥ ΣΧΕΔΙΑΣΜΟΥ**

**Δ/ΝΣΗ ΧΩΡΟΤΑΞΙΚΟΥ ΣΧΕΔΙΑΣΜΟΥ (ΔΧΩΡΣ) Τμήμα Ειδικών Χωροταξικών Πλαισίων (Β’)**

Ταχ. Δ/νση : Αμαλιάδος 17

11523, Αθήνα

Πληροφορίες : Στ. Παπαδημητρίου

Τηλ. : 213 - 15 15 315

e-mail : [s.papadimitriou@prv.ypeka.gr](mailto:s.papadimitriou@prv.ypeka.gr)

Δ Π· Εισερχ. ΥΠΕΝ/ΥΠΣΥΝ/135518/3958 Ημ/νία: Εισερχ. 21/12/2022 λέα: ΥΠΕΝ/ΔΧΩΡΣ/125398/1871

Αθήνα, 2022

**ΠΡΟΣ:** ΥΠΕΝ

Γραφείο Νομικών και Κοινοβουλευτικών Θεμάτων Μεσογείων 119, 11526, Αθήνα (επί της 1095/28-11-2022 Ερώτησης)

**ΚΟΙΝ:** Γρ. Γεν. Γρ. Χωρικού Σχεδιασμού και Αστικού Περιβάλλοντος

Απάντηση σε Ερώτηση της Βουλής των Ελλήνων με θέμα «Αντιδράσεις στην προοπτική εγκατάστασης ανεμογεννητριών στο Μαίναλο όρος Αρκαδίας»

**ΘΕΜΑ:**

|  |  |
| --- | --- |
| **ΣΧΕΤ.:** | α) Η υπ' αρ. πρωτ. 1095/28-11-2022 Ερώτηση του Βουλευτή κ. Κ. Βελόπουλου με θέμα «Αντιδράσεις στην προοπτική εγκατάστασης ανεμογεννητριών στο Μαίναλο όρος Αρκαδίας» (Α.Π.: ΥΠΕΝ/ΔΧΩΡΣ/125398/1871/29-11-2022)  β) Η υπ' αριθ. 49828/12-11-2008 Απόφαση της Επιτροπής Συντονισμού της Κυβερνητικής Πολιτικής στον Τομέα του Χωροταξικού Σχεδιασμού και της Αειφόρου Ανάπτυξης (ΦΕΚ 2464/Β/2008) «Έγκριση ειδικού πλαισίου χωροταξικού σχεδιασμού & αειφόρου ανάπτυξης για τις ανανεώσιμες πηγές ενέργειας και της στρατηγικής μελέτης περιβαλλοντικών επιπτώσεων αυτού». |

Σε απάντηση του ανωτέρω α' σχετικού διευκρινίζεται ότι, το τμήμα Β'/ΔΧΩΡΣ έχει αρμοδιότητα, μεταξύ άλλων για την κατάρτιση, έγκριση, παρακολούθηση και αξιολόγηση των Ειδικών Χωροταξικών Πλαισίων, σε συνεργασία με τα κατά περίπτωση αρμόδια Υπουργεία, καθώς και για τη γνωμοδότηση της χωροθέτησης μεμονωμένων έργων και δραστηριοτήτων κατηγορίας Α' κατά τη διαδικασία περιβαλλοντικής αδειοδότησης, σύμφωνα με τις διατάξεις της εκάστοτε ισχύουσας περιβαλλοντικής νομοθεσίας, στο πλαίσιο εφαρμογής των Ειδικών Χωροταξικών Πλαισίων.

Στο πλαίσιο των ανωτέρω αρμοδιοτήτων της Υπηρεσίας μας, σας γνωρίζουμε ότι από έρευνα στο αρχείο της Υπηρεσίας μας προκύπτει ότι δεν έχει διαβιβασθεί από τη ΔΙΠΑ/ΥΠΕΝ αίτημα για γνωμοδότηση επί Μελέτης Περιβαλλοντικών Επιπτώσεων, σχετικής με την εγκατάσταση ανεμογεννητριών στην περιοχή του Μαινάλου όρους Αρκαδίας.

Επίσης σας γνωρίζουμε ότι το Ειδικό Χωροταξικό Πλαίσιο για τις Ανανεώσιμες Πηγές Ενέργειας (β' σχετικό), μεταξύ άλλων, θέτει κανόνες και κριτήρια χωροθέτησης των αιολικών εγκαταστάσεων, προσδιορίζει ρητά περιοχές αποκλεισμού και ζώνες ασυμβατότητας. Οι ζώνες αποκλεισμού του εν λόγω πλαισίου περιλαμβάνουν επίσης ένα σημαντικό εύρος προστατευόμενων εκτάσεων, όπως περιοχών απολύτου προστασίας της φύσης, πυρήνων εθνικών δρυμών, περιοχών Ramsar κ.α., οι οποίες αποτελούν μέρος των ευρύτερων περιοχών του δικτύου Natura (άρθρο 6). Όσον αφορά τους οικότοπους προτεραιότητας σε περιοχές Natura υπάρχει ρητή απαγόρευση για τη χωροθέτηση αιολικών εγκαταστάσεων. Ειδικότερα στην παράγραφο 1 του άρθρου 6 αυτού, ορίζεται ότι «... αποκλείεται η χωροθέτηση αιολικών εγκαταστάσεων εντός .... ε)των οικοτόπων προτεραιότητας περιοχών της Επικράτειας που έχουν ενταχθεί ως τόποι κοινοτικής σημασίας στο δίκτυο ΦΥΣΗ 2000 σύμφωνα με την απόφαση 2006/613/ΕΚ της Επιτροπής (ΕΕ L 259 της 21.9.2006, σ. 1), ...».

Στην παράγραφο 3 του ίδιου άρθρου αναφέρεται ότι: «Επιτρέπεται η χωροθέτηση αιολικών εγκαταστάσεων εντός των Ζωνών Ειδικής Προστασίας (Ζ.Ε.Π.) της ορνιθοπανίδας της οδηγίας 79/409/ΕΟΚ ύστερα από τη σύνταξη ειδικής ορνιθολογικής μελέτης και σύμφωνα με τις ειδικότερες προϋποθέσεις και περιορισμούς που θα καθορίζονται στην οικεία πράξη έγκρισης περιβαλλοντικών όρων». Η Ειδική Ορνιθολογική Μελέτη γενικεύτηκε σε Ειδική Οικολογική Αξιολόγηση με το Ν. 4014/2011 και αποτελεί τμήμα (ενσωματώθηκε) της Μελέτης Περιβαλλοντικών Επιπτώσεων.

Περαιτέρω, σας ενημερώνουμε ότι η Δ/νση Χωροταξικού Σχεδιασμού του ΥΠΕΝ προωθεί την αξιολόγηση και αναθεώρηση του Ειδικού Χωροταξικού Πλαισίου (ΕΧΠ) για τις Ανανεώσιμες Πηγές Ενέργειας (ΑΠΕ), σύμφωνα με τις διατάξεις του άρθρου 5 του ν.4447/2016 «Χωρικός σχεδιασμός - Βιώσιμη ανάπτυξη και άλλες διατάξεις» (Α' 241), όπως ισχύει. Την παρούσα χρονική περίοδο, η υπηρεσία μας αξιολογεί το Β' Στάδιο της εν λόγω μελέτης, που αφορά την πρόταση αναθεώρησής του ΕΧΠ ΑΠΕ βάσει των πορισμάτων του Α' σταδίου της μελέτης στο οποίο αξιολογήθηκαν τα θέματα χωρικής ανάπτυξης και οργάνωσης των ΑΠΕ και τα προβλήματα από την εφαρμογή τους.

Τέλος, σας γνωρίζουμε ότι κατά την διαδικασία έγκρισης του νέου Ειδικού Χωροταξικού Πλαισίου για τις ΑΠΕ, προβλέπεται η τήρηση της διαδικασίας διαβούλευσης με τις υπηρεσίες, τους φορείς και το κοινό σύμφωνα με τα αναφερόμενα στην κείμενη νομοθεσία [Ν.4447/2016 (Α'241) και ΚΥΑ ΥΠΕΧΩΔΕ/ΕΥΠΕ/οικ.107017/2006 (Β' 1225)] και η διατύπωση γνώμης του Εθνικού Συμβουλίου Χωροταξίας του άρθρου 4 του ν. 4447/2016, όπως ισχύει. Οι άνω απόψεις/γνωμοδοτήσεις θα ληφθούν υπόψη κατά την διαδικασία έγκρισης/σύνταξης του αναθεωρημένου ΕΧΠ ΑΠΕ.

**Η Γενική Διευθύντρια  
Χωρικού Σχεδιασμού**

**ΓΕΩΡΓΙΑ ΚΟΤΙΝΗ**

**Ε.Δ.**

1. Χρον. Αρχείο
2. Προϊστάμενος Δ/νσης
3. Τμήμα Β'
4. Στ. Παπαδημητρίου